राजगढ़ योजना से जुड़ा, भाजपा नेता ढूंढ़ने में लगे हैं : न्यांगली
विधायकमनोज न्यांगली ने कहा कि आरयूआईडीपी योजना में राजगढ़ कस्बे काे शामिल करने के बाद भाजपा नेताओं की नींद उड़ी हुई है। वे इस योजना को अभी भी ढूंढने में लगे हैं। विधायक ने कहा कि अगर सोच विकास की हो तो योजनाओं की कोई कमी नहीं है।
वे मंगलवार को शीतला चौक में हुई सभा में बोल रहे थे। विधायक ने कहा कि जब स्वायत्त शासन विभाग के सचिव से मिलकर 100 करोड़ से अधिक लागत की इस गंदे पानी निकासी की सीवरेज योजना के लिए राजगढ़ को शामिल करवाया तो सत्ता पक्ष के लोग योजना को ढूंढने में लग गए। इन नेताओं के कारण सिद्धमुख पंचायत समिति भी नहीं बन सकी। पालिका चेयरमैन को भी योजनाओं का पता नहीं है। पालिका को चाहिए कि सार्वजनिक जगह पर आम लोगों की सुविधा के लिए ही शौचालय बनवाया जाना चाहिए। विधायक ने स्टेडियम निर्माण के लिए भी किए जा रहे प्रयासों से अवगत करवाया। पूर्व चेयरमैन नंदकिशोर मरोदिया ने कहा कि विधायक ने क्षेत्र के लिए बड़ा काम करवाया है। विधायक का जगह-जगह लोगों ने स्वागत किया। स्वागत करने वालों में खाद्य पदार्थ व्यापार मंडल अध्यक्ष राधेश्याम डाेकवेवाला, हाजी मुख्त्यार बेग, इलियास बगड़िया, लोकसभा प्रभारी भवानीशंकर खत्री, महेंद्र दिनोदिया , रामकिशन बैरासरिया, वासु लुहारीवाला, वासु लहरी, पवन मोहता, बैंक निदेशक राहुल पारीक, मुस्लिम महासभा के जिलाध्यक्ष अजीज खींची, अकबर चौहान आदि शामिल थे।
सादुलपुर. बाजार में लोगों का अभिवादन स्वीकार करते विधायक मनाेज न्यांगली।
hin_Deva hin_Deva hin_Deva awa_Deva